
Grozījumi likumā "Par zemes reformu Latvijas Republikas pilsētās"
Izdarīt likumā "Par zemes reformu Latvijas Republikas pilsētās" (Latvijas Republikas Augstākās Padomes un Valdības Ziņotājs, 1991, 49./50. nr.; 1993, 18./19. nr.; Latvijas Republikas Saeimas un Ministru Kabineta Ziņotājs, 1994, 9. nr.; 1995, 2., 24. nr.; 1997, 12. nr.; 1999, 11. nr.; 2001, 23. nr.; 2003, 22. nr.; 2004, 13., 22. nr.; 2005, 15. nr.; 2006, 14. nr.; 2007, 14. nr.; 2008, 1., 16. nr.; 2009, 22. nr.; Latvijas Vēstnesis, 2010, 178., 206. nr.; 2011, 65., 157. nr.; 2013, 191. nr.; 2014, 228. nr.; 2017, 128. nr.; 2019, 123. nr.) šādus grozījumus:
1. Izteikt 4. panta piekto daļu šādā redakcijā:
· "(5) Ja zemes un apbūves īpašnieki ir dažādi (likuma "Par atjaunotā Latvijas Republikas 1937. gada Civillikuma ievada, mantojuma tiesību un lietu tiesību daļas spēkā stāšanās laiku un kārtību" 14. panta pirmā daļa), viņu savstarpējās attiecības regulējamas saskaņā ar šā likuma 12. pantu, Civillikumu un likumu "Par atjaunotā Latvijas Republikas 1937. gada Civillikuma ievada, mantojuma tiesību un lietu tiesību daļas spēkā stāšanās laiku un kārtību"."
2. 12. pantā:
izteikt pirmās daļas 2. punkta piezīmi šādā redakcijā:
· "Piezīme. Ja šā panta pirmās daļas 1. un 2. punktā minētajos gadījumos ēkas īpašnieks nevēlas saņemt zemi īpašumā par maksu vai viņam nav tiesību iegūt zemi īpašumā, zeme paliek tās fiziskās personas, viņas mantinieku vai juridiskās personas īpašumā, kurai tā piederēja līdz 1940. gada 21. jūlijam un kura šo zemi ir pieprasījusi, bet ēkas īpašniekam ir likumiskās lietošanas tiesības uz zemi tādā platībā, kādā šī zeme ir viņa likumīgā lietošanā (apbūvei);";
izslēgt otro un 2.1 daļu;
aizstāt trešajā daļā vārdu "nomas" ar vārdiem "zemes likumiskās lietošanas".
3. Aizstāt 29. panta ceturtajā daļā vārdus "zemes nomas tiesības" ar vārdiem "zemes likumiskās lietošanas tiesības".

